kardosdrur/scandi-wiki huggingface dataset:
The Wolverine (film)

{{Infoboks film
| wikidata = alle
| wikidata_ingen = 
| titel = The Wolverine
| genre = Action  Adventure 
| instruktør = James Mangold
| producent = Lauren Shuler DonnerHugh JackmanHutch ParkerJohn Palermo
| manuskript = Christopher McQuarrieMark BombackScott Frank
| original = Wolverine af Chris ClaremontFrank Miller
| skuespillere = Hugh JackmanFamke JanssenTao OkamotoWill Yun LeeSvetlana KhodchenkovaRila FukushimaHiroyuki Sanada
| musik = Marco Beltrami
| fotografering = Amir Mokri
| klipper = Michael McCusker
| studie = Marvel EntertainmentThe Donners' CompanySeed ProductionsHutch Parker Entertainment
| distributør = 20th Century Fox
| udgivet = 25. juli 2013 (DK)26. juli 2013 (US)
| længde = 126 min.
| land = 
| censur = 
| sprog = Engelsk Japansk
| budget = $120 millioner USD
| indtjening = $414.828.246
| forgænger = 
| fortsættelse = 
| imdb = 1430132
| scope = 8981
| cinemazone = 8711
| hjemmeside = 
| DVD = Ja; 7. november 2013
| VHS = 
| Blu-ray = 
}}The Wolverine'' er en amerikansk superheltefilm fra 2013 med Marvel Comics karakteren Wolverine. Den er den sjette i X-Men film-serien og følger begivenhederne i X-Men: The Last Stand (2006). Hugh Jackman ses i sin rolle fra tidligere film som Wolverine. Manuskriptet er skrevet af Christopher McQuarrie, Scott Frank, og Mark Bomback, baseret på 1982 et begrænset udgave i serien Wolverine af Chris Claremont og Frank Miller.

The Wolverine havde premiere den 25 juli 2013 i Danmark

Handling 

Efter begivenhederne i X-Men: The Last Stand, rejser Logan (Hugh Jackman) til Japan, hvor han møder en mystisk figur fra fortiden, og Logan opdager, at han aldrig vil blive den samme igen, hvis han overlever denne kamp. Han vil blive presset, ikke kun fysisk og mentalt, men han føler sig også for første gang sårbar, da han står over for et dødeligt samurai sværd.

Medvirkende 
 Hugh Jackman som Logan / Wolverine
 Tao Okamoto som Mariko Yashida
 Will Yun Lee som Kenuichio Harada / Silver Samurai
 Svetlana Khodchenkova som Viper
 Rila Fukushima som Yukio
 Hiroyuki Sanada som Shingen Yashida
 Hal Yamanouchi som Yashida
 Ken Yamamura som unge Yashida
 Brian Tee som Noburo Mori
 Naoya Ogawa som ukjent rolle
 Famke Janssen som Jean Grey

Referencer

Eksterne henvisninger 
 

Amerikanske film fra 2013
Fantasyfilm fra USA
Film baseret på tegneserier
Actionfilm fra USA
Science fiction-film fra USA
X-men film
Britiske film fra 2013
Actionfilm fra Storbritannien
Frische

Navnet Frische kan henvise til flere:
 Jacques Du Frische (1640, Sées  1693, Saint-Germain-des-Prés), en fransk teolog 
 (Anders) "Axel" (Christian) Frische (1877, Tjele  1956, København), en dansk skuspiller, instruktør og manuskriptforfatter
 (Anne) Grete Frische (1911, København  1962, Gentofte), en dansk skuespillerinde, filminstruktør og manuskriptforfatter

se også 
 Frisch
 noter og henvisninger 

Danske efternavne
Mama (film fra 2013)

Mama er en spansk-canadisk gyser fra 2013 instrueret af Andrés Muschietti (krediteret på skærmen som Andy Muschietti) og stjernespækket med Jessica Chastain og Nikolaj Coster-Waldau. Filmen er produceret af J. Miles Dale og Bárbara Muschietti med Guillermo del Toro som executive producer, og er baseret på den argentinske Muschiettis Mamá, en spansksproget kortfilm af samme navn fra 2008, som fangede del Toros opmærksomhed.

Handling 

I starten af finanskrisen i 2008 dræber en fortvivlet mand, Jeffrey, sin forretningspartner og sin fraseparerede kone, før han tager sine børn - treårige Victoria og ét-årige Lilly - væk fra hjemmet. Jeffrey kører faretruende hurtigt på en snedækket vej, bilen glider af vejen, ned ad bjerget og lander i skoven. Jeffrey overlever og tager børnene med ind i en forladt hytte og tænder op i kaminen. Han planlægger at dræbe sine døtre og begå selvmord, han holder en pistol mod Victorias hoved, men en mystiske skyggefigur slæber ham væk og brækker hans hals. Victoria vender sig om, men kan ikke se, hvad der foregår fordihendes briller tidligere er blevet taget af hendes far for at hun ikke skulle se han havde en pistol. Pigerne kryber sammen ved kaminen og den mystiske figur kaster et kirsebær over til dem.

Fem år senere finder et redningshold, sponsoreret af Jeffreys bror Lucas, Victoria og Lilly i live, men beskidte, halvnøgene og dyriske i deres adfærd. Pigerne bliver placeret på en klinik og får psykiatrisk pleje af Dr. Gerald Dreyfuss. De taler om ”Mama", en moderlig beskytter figur. Da Lucas forsøger at kommunikere med pigerne, er de i første omgang fjendtlige, men Victoria genkender ham efter at han giver hende et par briller, og hun kan se ham ordentligt. Dreyfuss accepterer at støtte Lucas og hans kæreste Annabel i en værgesag mod pigernes moders grandtante Jean. Til gengæld skal de flytte ind i et klinikejet hus og tillade Dreyfuss at fortsætte med at have kontakt til Victoria og Lilly til forskningsformål. Til sidst dør lilly sammen med "mamma"

Rolleliste 
 Jessica Chastain som Annabel Moore
 Nikolaj Coster-Waldau som Lucas Desange / Jeffrey Desange
 Megan Charpentier som Victoria Desange
 Morgan McGarry som ung Victoria
 Isabelle Nélisse som Lilly Desange
 Maya og Sierra Dawe som ung Lilly
 Daniel Kash som Dr. Gerald Dreyfuss
 Javier Botet som Mama
 Jane Moffat som Jean Podolski / stemme af Mama
 Laura Guiteras som stemme af Mama
 Melina Matthews som stemme af Mama
 David Fox som Burnsie
 Julia Chantrey som Nina
 Elva Mai Hoover som Sekretær
 Dominic Cuzzocrea som Ron
 Diane Gordon som Louise
 Hannah Cheesman som smukke Mama (Edith Brennan) / Skinny Woman

Referencer

Eksterne Henvisninger 

Canadiske film fra 2013
Gyserfilm fra Canada
Film fra Spanien
Lægenådesurt

Lægenådesurt (Gratiola officinalis), også skrevet Læge-Nådesurt, er en flerårig, urteagtig plante med opret vækst og hvide blomster. Den er sjældent set i Danmark og findes her kun under dyrkede forhold.

Kendetegn 
Lægenådesurt er en flerårig, urteagtig plante med en opret, uforgrenet vækst. Stænglen er svagt firkantet i tværsnit, og den bærer bladene korsvis modsat. Bladene er ustilkede, lancetformede med langt udtrukket spids og hel eller spredt takket rand. Begge bladsider er lyst græsgrønne. Blomstringen foregår i juli-august, hvor man finder de langstilkede blomster siddende enkeltvis i bladhjørnerne. Blomsterne er 5-tallige, men fremtræder 4-tallige, da de to øverste kronblade er sammenvoksede, så de kun har to lapper yderst. Kronbladene er hvide (eller svagt rosa) med et gult kronrør. Frugterne er kapsler med mange frø.

Rodsystemet består af en vandret jordstængel med et trævlet rodnet. Planten danner korte udløbere fra jordstænglen. Alle dele af planten må anses for at være giftige.

Planten når en højde på ca. 0,25 m og en bredde på ca. 15 cm.

Hjemsted 

Lægenådesurt er naturligt udbredt i Mellemøsten, Kaukasus, Centralasien, Sibirien og i det meste af Central-, Øst- og Sydeuropa. I Danmark findes den kun som dyrket. Overalt er den knyttet til lysåbne voksesteder uden konkurrence fra andre planter. Jordbunden skal være vedvarende fugtig, svagt sur til neutral og næringsfattig.

Langs floden Dravas løb i Kroatien findes en vegetation af fugtelskende plantearter. Her vokser denne art sammen med bl.a. almindelig vandrøllike, brudelys, flydende hornnød, grenet vejbred, mannasødgræs, piskeris, Schoenoplectus triqueter (en art af Kogleaks), skavgræs, sommerhvidblomme, Star (flere arter), storblomstret kodriver og tæppegræs

Anvendelse 
Lægenådesurt har været brugt som middel mod gigt og leverlidelser og desuden som vanddrivende og udrensende middel og ved hjertesygdomme. Planten indeholder alkaloider, flavonoider, saponiner og mannitol. Nogle forfattere anser den for at være giftig.

Galleri

Note 

Hvide blomster
Giftige planter
PFC Ludogorets Razgrad

PFC Ludogorets Razgrad (bulgarsk: ПФК Лудогорец Разград) eller blot Ludogorets (bulgarsk: Лудогорец) er en bulgarsk fodboldklub, der er hjemmehørende i Razgrad. Klubben spiller i den bedste bulgarske række A PFG. 

Klubben blev grundlagt i 1945. Klubben har opnået stor succes i 2010'erne, hvor klubben har vundet det nationale mesterskab fem gange (2011–12, 2012–13, 2013–14, 2014–15, 2015–16). De har endvidere vundet den bulgarske cup 3 gange (i 2012, 2014 og 2023).

Klubbens hjemmebanefarver er grønne og hvide. Hjemmebanen hedder Ludogorets Arena, som ligger i Razgrad. Stadionet har en kapacitet på 6.000. Klubbens ejer hedder Kiril Domuschiev, mens manageren hedder Ivaylo Petev.

Historiske slutplaceringer

Spillere 

Pr. 17. maj 2022

Udlånte spillere

Referencer 

Fodboldklubber i Bulgarien
AEL Limassol

Athlitiki Enosi Lemesou (græsk: Αθλητική Ένωση Λεμεσού) eller AEL Limassol eller blot AEL (græsk: ΑΕΛ) er en cypriotisk sportsklub fra byen Limassol. Klubben er mest kendt for sit fodboldhold, der seks gange har vundet den cypriotiske liga. Fodboldklubben spiller sine hjemmekampe på Tsirion Stadion, der har en kapacitet på 13.331.

Klubbens manager (pr. juli 2018) er bosnieren Dušan Kerkez, der som aktiv fodboldspiller bl.a. spillede for AEL. Holdet endte på en 5. plads i sæsonen 2017-18.

AEL er også aktiv inden for basketball, volleyball (kun kvinder), futsal, cricket og håndbold (kun kvinder). AEL har udover de eksisterende sportsgrene i klubben tillige haft afdelinger for bl.a. hockey og vandpolo.

Historie 
Klubben blev grundlagt den 4. oktober 1930. Fodboldafdelingen spillede sin første officielle kamp den 6. januar 1931 mod PSC, hvor klubben vandt 6–1 i Limassol. Klubben vandt sit første nationale mesterskab i 1934, men det anses ikke for et officielt mesterskab. Senere på året var AEL blandt de otte stiftere af den cypriotiske førstedivision, der herefter spillede sin første sæson 1934-35.

AEL Limassol vandt sit første officielle nationale mesterskab i sæsonen 1940-41. Seneste mesterskab blev vundet i sæsonen 2011-12, og i 2017 vandt klubben den cypriotiske Super Cup.

Historiske slutplaceringer

Stadion 

AEL spilller sine hjemmekampe på Tsirion Stadion med plads til knap 14.000 tiskuere. Stadion er tillige hjemmebane for fodboldklubberne Apollon Limassol og Aris Limassol. Stadionet blev bygget i 1975.

Der er planlagt bygning af et nyt stadion, der forventes at stå færdigt i 2020. Det nye stadion vil få plads til 15.000 tilskuere og vil få navnet Limassol arena.

UEFA klub koefficient-rangliste 
UEFA rangliste 2017

UEFA klubrangliste 

Senest opdateret 15. juni 2018
 Kilde: UEFA Rangliste

Europæisk deltagelse 
1R = Første runde, PR = Indledende runde, Q = Kvalifikations runde, PO = Play-off runde.

Nuværende trup 
(Opdateret 18. maj 2022)

Udlånt

Titler 
 Cypriot First Division
Vinder (6): 1940–41, 1952–53, 1954–55, 1955–56, 1967–68, 2011–12
Nr. 2 (2): 1947–48, 2013–14
 Cypriot Cup
Vinder (6): 1938–39, 1939–40, 1947–48, 1984–85, 1986–87, 1988–89
Tabende finalist (11): 1937–38, 1940–41, 1958–59, 1978–79, 1987–88, 2002–03, 2003–04, 2008–09, 2011–12, 2012–13, 2014–15
 Cypriot Super Cup
Vinder (4): 1953, 1968, 1985, 2015
 Cyprus K.A. Severi Cup
Vinder (3): 1953, 1955, 1956

Notable spillere 

  Pampos Papadopoulos (Pampoullis) (1962-1970)
  Loizos Mavroudis (1977-1990)
  Panicos Orphanides (1977-1993)
  József Sebők (2000-2004, 2005-2006)
  Luciano de Souza (2002-2004)
  Amir Karić (2005-2006)
  Bernard Mendy (2015)
  Matías Omar Degra (2011-2013, 2015-2016)

Referencer

Eksterne henvisninger 
 Officiel hjemmeside for AEL Limassol fodboldafdelingen 

Fodboldklubber i Cypern
Sportsklubber i Cypern
Etableret i 1930
A Dark Truth

A Dark Truth  (også kendt som The Truth) er en action-thriller film instrueret og skrevet af Damian Lee, og produceret af Gary Howsam og Bill Marks. Medvirkende Andy Garcia, Forest Whitaker, Eva Longoria og Kim Coates. Den havde premiere på 2012 Boston Film Festival og i USA den 4. januar 2013.

Handling
Den forhenværende CIA-agent Jack Begosian bliver politisk talkshow vært. Han bliver hyret af en corporate whistleblower for at afsløre den skjulte sandhed om en massakre i en ecuadoriansk landsby.

Rolleliste
Andy Garcia som Jack Begosian
Forest Whitaker som Francisco Francis
Deborah Kara Unger som Morgan Swinton
Eva Longoria som Mia Francis
Kim Coates som Bruce Swinton
Devon Bostick som Renaldo
Steven Bauer som Tony Green
Al Sapienza som Doug Calder
Kevin Durand som Tor
Lara Daans som Karen Begosian
Peter DaCunha som Jason Begosian
Drew Davis som Jesus Francis
Claudette Lali som Renaldo's mother
Arcadia Kendal som Brooke Swinton
Jim Calarco som Robert
Millie Davis som Saber Francis

Referencer

Eksterne Henvisninger 

Thrillerfilm fra USA
Thrillerfilm fra Canada
Amerikanske film fra 2013
Engelsksprogede film
Remyelinering

Remyelinering er en proces, som indebærer genopbygning af skadet myelin i centralnervesystemet. Processen udføres ved at oligodendrocyt forstadieceller modnes til funktionsdygtige oligodendrocytter, som danner nye myelinskeder omkring nervecellernes aksoner. Dette skaber et tyndere myelinlag end det oprindelige, men dog tilstrækkeligt til at isolere aksonerne, og forbedre den elektriske ledning i disse.

Eksterne henvisninger 
 Multipel sklerose.dk: Remyelinisering 

Nervesystemet
Umeå-Vaasa

Færgeruten Umeå–Vaasa går mellem Umeå havn i Holmsund i Sverige og Vaasa i Finland. Europavej E12 følger færgeruten, og turen tager tre til fem timer alt efter dag og tidspunkt på dagen.

Siden 2013 trafikeres ruten af Umeå og Vaasa kommuners fælles rederi, NLC Ferry, med fartøjet Wasa Express, som frem til 2012 sejlede mellem Kanarieøerne under navnet Betancuria. Det har tidligere sejlet mellem Sverige og Finland, har endog været ejet af Destination Gotland, og under navnet Tjelvar trafikeret færgeruten Oskarshamn–Visby.

Alternative måder at rejse fra Umeå til Vaasa er med bil eller bus; en 840 kilometer lang tur via Haparanda, eller med fly med via Stockholm.

Eksterne henvisninger 
 Officiel hjemmeside

Kildehenvisninger 

Færgeruter i Sverige
Færgeruter i Finland
P.N. Skovgaard

Peter Nikolai Skovgaard (født 1783 nær Rønne, død 17. juni 1838) var en dansk litterat.

Han fødtes i nærheden af Rønne; faderen var løjtnant ved dragonerne. Han blev student 1798 og sluttede fortroligt venskab med den jævnaldrende N.F.S. Grundtvig, hvis interesse for oldtiden han vakte. Kun 21 år gammel udgav han Beskrivelse over Bornholm I (1804), et værk, der var samlet med megen flid og indeholdt mange gode oplysninger, men ved siden deraf hensynsløse udtalelser; på grund af en skarp dom over Bornholms forsvars- og skattevæsen og udtalelser om Frederik III's fremgangsmaade mod Corfitz Ulfeldt blev forfatteren idømt 14 dages fængsel på vand og brød. Selv efter den tids retsopfattelse var det en hård og ubillig dom (A.S. Ørsted, der var blandt dommerne, havde stemt for en langt mildere straf). 1807 blev Skovgaard lærer ved en realskole i Aalborg, 1810 translatør i engelsk, fransk, hollandsk, tysk og svensk, 1814 mægler, 1820 portugisisk vicekonsul. Han besad megen læsning og kundskaber i mange sprog; han forfattede også enkelte bøger, således Bornholms Saga (1834); hans plumpe forsøg på ved et historisk falskneri at vise, at
Christian II havde myrdet sin fader, blev hurtig opdaget. Karaktersvaghed hindrede ham i at give sine betydelige evner tilbørlig udvikling og bragte ham også legemlig til forfald. Han døde 17. juni 1838. Hans enke, Cathrine Marie født Lehmann, døde 1865.

Kilder 
  Biografi af Johannes Steenstrup
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Personer i Dansk Biografisk Leksikon
Artikler fra 1. udgave af Dansk biografisk leksikon
Personer fra Rønne
Lærere fra Danmark
Historikere fra Danmark
Faglitterære forfattere fra Danmark
Danskere i 1800-tallet
Hans Henrich Schønberg

Hans Henrich Schønberg (20. august 1785 i København – 9. oktober 1845) var en dansk skuespiller og hofembedsmand, bror til Albrecht Schønberg.

Schønberg debuterede på Det Kongelige Teater 30. september 1803 som Alexis i syngestykket af samme navn; han havde vel gode anlæg for letsindige og forelskede ungersvende, særlig i syngestykker, hvor hans indtagende, af du Puy uddannede tenorstemme gav hans lidt sødladne spil et præg af friskhed, men allerede 29. maj 1807 tog han afsked med teatret som Don Ludovico i Bonden som Dommer. Året efter udnævntes Schønberg til regimentskvartermester ved Sapørkorpset (til 1814), 1815 til overkrigskommissær og 1817 til regimentskvartermester og auditør ved Livgarden til Fods; 1824 blev han sekretær ved Overhofmarskallatet, opgav 1828 sin stilling ved Garden for at blive hofinspektør og hofrevisor og avancerede 1832 til bureau- og ekspeditionschef i Overhofmarskallatet. Schønberg, der af sin foresatte overhofmarskal A.W. Hauch betegnedes som "en ualmindelig tro og paalidelig Embedsmand", tog ivrig del i tidens filantropiske foretagender – han planlagde således "Det kvindelige velgjørende Selskab" af 28. oktober 1815 – og udnævntes 1838 på årsdagen for dets stiftelse til virkelig etatsråd. Under alt dette glemte han ikke sin ungdomskærlighed, teatret: han oversatte stykker og medunderskrev som musikkyndig deltager den ansøgning om tilladelse til oprettelse af et "Almuetheater" i København, som Lauritz Kruse 1817 indsendte til kongen.

Schønberg havde 30. maj 1807 ægtet Dorothea Cathrine Ipsen, datter af brandmajor Andreas Kirkerup og enke efter løjtnant M.C. Ipsen (død 1802); hun var født 13. marts 1779 og døde 11. december 1857 i København.

Kilder 
  Biografi af Arthur Aumont
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Otto Zinck, J.L. Phister, s. 96 ff.
 Dannebrog, 12. juni 1898.

Personer i Dansk Biografisk Leksikon
Artikler fra 1. udgave af Dansk biografisk leksikon
Teaterskuespillere fra Danmark
Hofembedsmænd fra Danmark
Danskere i 1800-tallet
Personer fra København
Auditører fra Danmark
Krigskommissærer fra Danmark
Etatsråder fra Danmark
Filantroper fra Danmark
Teos (by)

Teos () eller Teo var en antik græsk by, der lå på kysten af Ionien i Anatolien. Byen var beliggende på en halvø mellem Kytriom og Myonnesos, cirka 40 kilometer sydvest for den nuværende tyrkiske by Izmir.

Ifølge græsk mytologi blev byen grundlagt af minyere, en urgræsk stamme fra Orkomenos i Boiotien på det græske fastland. Teos var en af de tolv byer, som udgjorde Det Ioniske Forbund. Ruinerne af byen er i dag lokaliseret i nærheden af den tyrkiske by Seferihisar i provinsen İzmir.

Anatolien
Oldtidsbyer
Landkreis Emsland

Landkreis Emsland er en landkreis der ligger i den sydvestlige del af den tyske delstat Niedersachsen ved grænsen til Nederlandene mod vest, og med Nordrhein-Westfalen liggende mod syd. Landkreisen er opkaldt efter floden Ems. Emsland grænser i øvrigt op til Grafschaft Bentheim, Landkreis Leer, Landkreis Cloppenburg, Landkreis Osnabrück og Kreis Steinfurt. Moseområdet Bourtanger Moor udgør en naturlig grænse til Holland.

Historie 
I Nazi-Tyskland blev tusind af modstandere af det Det Tredje Rige interneret i kendte arbejdslejre som Emslandlager (), der ligger uden for Börgermoor, nu en del af kommunen Surwold, der ikke ligger ret langt fra Papenburg. Et mindesmærke for disse lejre, et Dokumentations-und Informationszentrum (DIZ) Emslandlager, er placeret i Papenburg. Den kendte modstandssang Die Moorsoldaten er komponeret af politiske fanger i en af disse lejre.

Kommuner
Kreisen havde   indbyggere pr.   

Enhedskommuner

 Emsbüren ()
 Geeste ()
 Haren (Ems), by ()
 Haselünne, by ()
 Lingen (Ems), by ()
 Meppen, administrationsby()
 Papenburg, by , selbständige Gemeinde ()
 Rhede (Ems) ()
 Salzbergen ()
 Twist ()

*Administrationsby for Samtgemeinde

Kilder

Eksterne henvisninger
Teos

Teos har flere betydninger og kan henvise til:

 Teos (by) - en antik græsk by på Ioniens kyst nord for Efesos
 Teos (farao) - en farao der regerede fra 362 f.Kr. til 360 f.Kr.
Christian Wilhelm Sigismund Schønberg

Christian Wilhelm Sigismund Schønberg (26. august 1821 i København – 17. maj 1859 i Hobro) var en dansk jurist og politiker.

Han var søn af sekretær og landsoverretsprokurator Henrik Christian Schønberg og dennes 1. hustru, Clara Wilhelmine født Jørgensen. I 1839 blev han student fra Det von Westenske Institut og tog i efteråret 1844 juridisk eksamen. Han var derefter et par år fuldmægtig hos sin fader, men blev i 1848 udnævnt til fuldmægtig i Krigsministeriet, 1851 blev han auditør i Armeen, 1853 tillige sekretær hos krigsministeren, 1856 karakteriseret overauditør og erholdt samme år udnævnelse som byfoged i Hobro, herredsfoged og skriver i Rinds og Gislum Herreder. 14. juni 1858 blev han valgt til folketingsmand for Randers Amts 1. Valgkreds (Mariagerkredsen). Han døde i Hobro allerede 17. maj 1859.

16. februar 1844 var han blevet gift i Helligåndskirken med Mariane Elisabeth Søvang (29. maj 1811 i København - 11. november 1858 sammesteds), datter af brændevinsbrænder Mads Johansen Søvang og Ane Cathrine Berg.

Schønberg har udgivet flere juridiske skrifter, af hvilke de vigtigste er et om Tilregnelse og forbryderisk Skyld (1850) og en afhandling om den nye danske arvelov (1846). Ved sin filosofiske behandling også af den positive rets fænomener, for hvis ordning "Retsforholdenes Væsen, ikke det hensigtsmæssige, bør opstilles som Hovedprincippets", viser han sig stærkt påvirket af sin lærer F.C. Bornemann. Han udfoldede tillige en livlig journalistisk virksomhed, hvortil hans lette og raske pen gjorde ham vel egnet. Han var 1842-45 medarbejder ved Corsaren, 1849-51 ved Fædrelandet, 1852-55 ved Berlingske Tidende, 1853 ved Kjøbenhavnsposten og 1855-56 ved Dagbladet. Med særlig iver deltog han i den nationalliberale presses angreb på A.S. Ørsted i anledning af rigsretssagen 1855-56 og udgav også en satirisk holdt pjece om Peter Salicaths forsvar for ministeriet.

Kilder 
  Biografi af Munch-Petersen
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Danske Jurister 1736-1936.

Personer i Dansk Biografisk Leksikon
Artikler fra 1. udgave af Dansk biografisk leksikon
Auditører fra Danmark
Byfogeder fra Danmark
Personer fra København
Folketingsmedlemmer i 1850'erne
Debattører fra Danmark
Journalister ved Berlingske
Faglitterære forfattere fra Danmark
Politikere fra De Nationalliberale
Herredsfogeder fra Danmark
Teos (farao)

Teos var en egyptisk farao fra det trettende dynasti, som regerede mellem 362 f.Kr. og 360 f.Kr.. Han var medregent med sin far Nektanebos 1. fra 365 f.Kr.

Faraoer
Analanjirofo

Analanjirofo er en region beliggende i den nordøstlige del af Madagaskar i den tidligere provins Toamasina. Den grænser til Sava (Madagaskar) mod nord, Sofia mod vest, Alaotra-Mangoro mod sydvest og Atsinanana mod syd.

Analanjirofo er inddelt i seks distrikter:
 Fenerive Est (distrikt) (Fenerive Est, Fenoarivo Atsinanana)
 Mananara Nord (distrikt) (Mananara Nord, Mananara Avaratra)
 Maroantsetra (distrikt) (Maroantsetra)
 Nosy-Boraha (distrikt) (Nosy-Boraha, Île Sainte-Marie)
 Soanierana Ivongo (distrikt) (Soanierana Ivongo)
 Vavatenina (distrikt) (Vavatenina)

Regionshovedstad er byen Fenoarivo Atsinanana (), og befolkningen blev i 2004 anslået til 860.800 mennesker på et areal af 21.930 km²

Natur 
 Ambatovaky-reservatet ligger i regionen

Eksterne kilder og henvisninger 

Madagaskars regioner
Vaskesymboler

Vaskesymboler også kaldet vaskeanvisninger er en række symboler, som har til formål at hjælpe forbrugeren med, hvordan de skal behandle deres tøj i form af vaskning, tørring, strygning og blegning. Det er organisationen Ginetex der står for tekstilmærkningerne i Europa.

Vask 
I vaskebaljen er der placeret et tal, som indikerer maks. temperaturen (i celsius), som det anbefales at vaske det pågældende stykke tøj ved.

Tørring 
Tørresymbolet består af en firkant med forskellige objekter inden i, som angiver præcist, hvordan det pågældende stykke tøj skal tørres.

Strygning 
Strygesymbolet består af et strygejern med en eller flere prikker i, som angiver hvor kraftig temperatur tøjet kan klare at blive strøget ved.

Eksterne henvisninger 
 Samvirke.dk - Det betyder vaskesymbolerne
 Grafisk opstilling af vaskesymbolerne

Symboler
Vasketøj